recursal/SuperWikiNEXT-32B huggingface dataset:
**Ռագըպ Զարաքօլու** (թուրքերեն՝ Ragıp Zarakolu, 1948, Բյույուքադա, Ստամբուլի մարզ, Թուրքիա), թուրք մտավորական, ակտիվիստ, մարդու իրավունքների պաշտպան և Բելգե հրատարակչության հիմնադիր-տնօրեն, հեղինակն է շատ հրատակությունների, որոնց թեման է մասնավորապես Թուրքիայի փոքրամասնությունների խնդիրները և ազատությունը։

Կենսագրություն
--------------

Ծնվել է 1948 թ. Ստամբուլից ոչ հեռու գտնվող Բույուքադա կղզում։ Այդ ժամանակ նրա հայրը Ռեմզի Զարաքօլուն այդ կղզու ղեկավարն էր։ Մեծացել է հույն և հայ փոքրամասնությունների շրջապատում։ 1968 թ. սկսեց գրել «Անտ» և «Յենի Ուֆուկլար» թերթերի համար։

1971 թ. հինգ ամիս անցկացրել է բանտում «Ամնեստի Ինտերնեյշնալի» հետ գաղտնի կապեր ունենալու մեղադրանքով։ 1972 թ. Ռագըփ Զարաքօլուին դատապարտեցին 2 տարվա ազատազրկման իր «Երդում» հոդվածի համար, որ Հո Չի Մինհի և Վիետնամի պատերազմի մասին էր։

Բելգե հրատարակչատունը հիմնադրել են Ռեգիպ Զարաքօղլուն և նրա կինը՝ Այշենուրը 1977 թ.։ Ամուսինները հետագայում ենթարկվել են անև ազատազրկման իրենց հրատարակչությունների պատճառով։ Հրարակել է մի շարք գրքեր Հայոց հարցի, հունական գրականության և Թուրքիայում հրեաների մասին։

Հրատարակել է նաև մի շարք գրքեր Հայոց ցեղասպանության մասին, օրինակ՝ «Ճշմարտությունը մեզ կազատի. Հայերը և թուրքերը հաշտեցված» և այլ գրքեր, որ 2005 թ. կրկին դատարանում հայտնվելու պատճառ հանդիսացան։ 2007 թ. նոյեմբերին հրատարակել է Դավիդ Գաունտի «Ջարդեր, դիմադրություն, պաշպանողներ» վերնագրով գիրքը, որը ասորիների ցեղասպանության մասին։

Տես նաև
-------

* Հայեր, ներեցեք մեզ
**Ջեֆ Հենդրիկ** (անգլ.՝ Jeffrey Patrick Hendrick, հունվարի 31, 1992, Դուբլին, Իռլանդիա), իռլանդացի ֆուտբոլիստ, կիսապաշտպան։ Հանդես է գալիս «Դերբի Կաունտիում» և Իռլանդիայի հավաքականում։

Ակումբային կարիերա
------------------

### «Դերբի Կաունտի»

Հենդրիկը անգլիական «Դերբի Կաունտիի» սան է։ Իր դեբյուտը նշել է 2011 թվականի ապրիլի 23-ին՝ «Բերնլիի» դեմ խաղում, երկրորդ խաղակեսում փոխարինելով Ռոբի Սևիջին։ Սեպտեմբերի 17-ին՝ «Նոտինգեմ Ֆորեստի» դեմ խաղում նա խփել է իր առաջին գոլը թիմի կազմում։ 2014 թվականին Հենդրիկը ճանաչվել է Իռլանդիայի լավագույն երիտասարդ ֆուտբոլիստ։

Միջազգային կարիերա
------------------

2011 թվականին Իռլանդիայի երիտասարդական հավաքականի կազմում մասնակցել է Ռումինիայում կայացած Եվրոպայի երիտասարդական առաջնությանը։

Իտռլանդիայի հավաքականի կազմում իր դեբյուտը նշել է 2013 թվականի փետրվարի 6-ին՝ Լեհաստանի դեմ ընկերական հանդիպման ժամանակ, երկրորդ խաղակեսում դաշտ դուրս գալով Ջեյմս Մակկարտիի փոխարեն։

Ձեռքբերումներ
-------------

### Անձնական

* Իռլանդիայի լավագույն երիտասարդ ֆուտբոլիստ - 2014

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967.
3. ↑  «Дерби Каунти VS. Бернли 2:4» (անգլերեն). soccerway.com. 2011 թ․ ապրիլի 23.
4. ↑  «Ноттингем Форест VS. Дерби Каунти 1:2» (անգլերեն). soccerway.com. 2011 թ․ սեպտեմբերի 17.
5. ↑  «Ирландия VS. Польша 2:0» (անգլերեն). soccerway.com. 2013 թ․ փետրվարի 6.

Արտաքին հղումներ
----------------

* Վիճակագրությունը soccerway.com կայքում
* Վիճակագրությունը soccerbase.com կայքում
* Ջեֆ Հենդրիկի էջը ՈՒԵՖԱ-ի պաշտոնական կայքում
**Բոննի Բարտլետ**  (անգլ.՝ Bonnie Bartlett, հունիսի 20, 1929(1929-06-20), Wisconsin Rapids, Վիսկոնսին, ԱՄՆ), ամերիկացի դերասանուհի։

Կենսագրություն
--------------

Բոննին ծնվել է Վիսկոնսինում` ապահովագրական գործակալի ընտանիքում։ Իր ապագա ամուսնու` դերասան Ուիլյամ Դենյելսոմի հետ ծանոթացել է Հյուսիսարևմտյան համալսարանում սովորելու ժամանակ։ Նրանց առաջնեկը ծնվել է 1961 թվականին, բայց մահացել է ծնվելուց անմիջապես հետո։ Դրանից հետո զույգը որդեգրել է երկու երեխա։

Բարտլետը սովորել է դերասանական արվեստ Լի Սթրասբերգի Դերասանական ստուդիայում, որն ավարտելուց հետո՝ 1955 թվականին աշխատանքի է անցել հեռուստատեսությունում։ Հաջորդ չորս տարիներին նա մարմնավորել է Վանեսա Դեյլ Ռեյվենի կերպարը «Սեր դեպի կյանքը» հեռուստասերիալում։ 1960- ականներին Բարտլետը գրեթե չի նկարահանվել` զբաղվել է երեխաների դաստիարակությամբ, իսկ հեռուստաէկրան վերադարձել է 1970-ական թվականներին։ Ամենամեծ հայտնիությունը նրան բերեց Էլեն Կրեյգի դերը «Սենտ-Էլսվեր» հեռուստասերիալում, որում նա նկարահանվել է 1982-ից մինչև 1988 թվականները։ Այդ ֆիլմի համար նա արժանացել է երկու Էմմի մրցանակի։

Մեծ էկրանին Բարտլետը հայտնվում էր ավելի հաճախ, քան հեռուստատեսությամբ, և նրա մասնակցությամբ ֆիլմերի շարքում էին` «Վերջին մագնատը» (1976), «Ֆրանցիսկոս» (1982), «Զույգերը» (1988) և «Մահվան սպառնալիքի տակ» (1993)։

1990-ականներին Բարտլետը շարունակում էր ակտիվորեն նկարահանվել հեռուստատեսությունում, որտեղ նա ունեցավ դերեր «Շտապ օգնություն», «Մեծ շինարարություն», «Տղան ճանաչում է աշխարհը», «Նորից և կրկին», «Կենտրոնական հոսպիտալ», «Կրքի անատոմիա», «Աստղային դարպասներ։ ԱԳ-1» ֆիլմերում։

Մրցանակներ
----------

* 1986 թվական Էմմի- «Լավագույն երկրորդ պլանի դերասանուհի դրամատիկական հեռուստասերիալում»
* 1987 թվական Էմմի-«Լավագույն երկրորդ պլանի դերասանուհի դրամատիկական հեռուստասերիալում»

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Bonnie Bartlett Biography (1929-)
2. ↑  Screen Actors Guild National Board of Directors Արխիվացված 2011-05-26 Wayback Machine

Արտաքին հղումներ
----------------

* Բոննի Բարտլետ (անգլ.) *Internet Movie Database* կայքում
* Բոննի Բարտլետը tv.com կայքում Արխիվացված 2019-08-10 Wayback Machine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | ISNI: 0000000044374136 · LCCN: no2005037452 · NUKAT: n2017053206 · VIAF: 58810848 · WorldCat VIAF: 58810848 |

 |
**Միդհաթ Փաշա Ահմեդ** (հոկտեմբերի 18, 1822(1822-10-18), Կոստանդնուպոլիս - ապրիլի 26, 1883(1883-04-26), Էթ Թաիֆ, Օսմանյան կայսրություն), թուրք քաղաքական և պետական գործիչ։ Թուրքական նորաստեղծ բուրժուազիայի շահերի արտահայտիչ, հարել է Նոր օսմաններ գաղտնի քաղաքական կազմակերպությանը։ 1864-1868 թվականներին եղել է Դանուբի վիլայեթի նահանգապետը, որտեղ անցկացրել է սուլթանի իշխանությունն ամրապնդող ռեֆորմներ, դաժանորեն ճնշել բուլղարների ազգային-ազատագրական պայքարը։ 1869-1872 թվականներին Բաղդադի վիլայեթի նահանգապետ և պետական խորհրդի նախագահ, 1873-1874 թվականներին և 1876-1877 թվականներին՝ մեծ վեզիր։ Միդհաթ Փաշան գլխավորել է թուրքական սահմանադրական շարժումը, հեղինակն է 1876 թվականին ընդունված թուրքական առաջին սահմանադրության (որի ստեղծմանը գործուն մասնակցություն է ունեցել հայ գործիչ Գրիգոր Օտյանը)։ Ձգտելով թուրքական ազգային բուրժուազիային մասնակից դարձնել կայսրության կառավարմանը և ստեղծել սահմանադրական միապետություն՝ իրականացրել է կիսառեֆորմներ։ Սուլթան Աբդուլ Համիդ 2-րդը, Միդհաթ Փաշայի գործունեությունը դիտելով իբրև իր իրավունքների սահմանափակում, նրան աքսորել է Եվրոպա։ 1878 թվականին սուլթանի հրամանով վերադարձել է և նշանակվել սկզբում Սիրիայի, ապա Զմյուռնիայի նահանգապետ։ Սուլթան Աբդուլ Ազիզի սպանությանը (1876) մասնակցելու կեղծ մեղադրանքով 1881 թվականին աքսորվել է Արաբիա, ուր նրան խեղդամահ են արել Աբդուլ Համիդի գործակալները։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Լարուսի · Մեծ կատալոնական · Մեծ սովետական (1 հրտ.) |
|  |
| 

|  Չափորոշչային վերահսկողություն |
| --- |
|  |
| BNF: 16580771z · GND: 123618460 · ISNI: 0000000080904931 · LCCN: n84017863 · NKC: js2007409778 · NLG: 106821 · NTA: 070234140 · NUKAT: n2016076214 · SUDOC: 096407336, 17904768X · VIAF: 10758777 · WorldCat VIAF: 10758777 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 531)։*  |
**Իրակլի Կվեկվեսկիրին** (մարտի 12, 1990(1990-03-12), Գալի), վրացի ֆուտբոլիստ է, որը հանդես է գալիս հայկական «Միկա» ֆուտբոլային ակումբում՝ որպես կիսապաշտպան։

Պրոֆեսիոնալ կարիերա
-------------------

#### Կուբան Կրասնոդար

Կվեկվեսկիրին դարձել է ռուսական «Կուբան Կրասնոդարի» երիտասարդական թիմի անդամ 2008-ին։

#### Փեչ

2010-ին տեղափոխվել է հունգարական «Փեչ» ակումբ, որտեղ անցկացնելով 20 խաղ, դարձել է 2 գոլի հեղինակ։ Մեկ տարի անց վարձավճարով տեղափոխվում է նույն առաջնությունում հանդես եկող «Սիգեթսենթմիկլոշի» ակումբ, որտեղ էլ անցկացնում է 13 խաղ և դառնում 1 գոլի հեղինակ։

#### Դինամո Բաթումի

Իրակլին 2012 թվականին տեղափոխվում է հայրենիք և շարունակում մարզվել տեղի «Դինամո Բաթումի» թիմի հետ։

#### Սիգեթսենթմիկլոշի

Հաջորդ մրցաշրջանին ընդառաջ հրավեր է ստանում իր նախկին ակումբից՝ «Սիգեթսենթմիկլոշիից»։ 2 մրցաշրջանում անցկացնում է 53 խաղ և դառնում 2 գոլի հեղինակ։

#### Միկա

Երևանի «Միկա» ակումբը, որը հանդես է գալիս Հայաստանի Բարձրագույն խմբի առաջնությունում, նոր թիմ պետք է կազմավորեր, իսկ Իրակլին ազատ գործակալի կարգավիճակով հրավիրվում է Հայաստան։ Փորձաշրջանը լավ անցնելով նա տեղ է գտնում թիմի հիմնական կազմում։ Հենց մեկնարկային տուրում նրան են վստահում նաև ավագի պարտականությունները։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  premierliga.ru (ռուս.)
2. ↑  Transfermarkt.com(բազմ․) — 2000.
3. ↑  FootballFacts.ru (ռուս.)

Արտաքին հղումներ
----------------

* Իրակլի Կվեկվեսկիրիի էջը soccerway.com կայքէջում (անգլ.)
**Ահմեդ Մեսութ Յըլմազ** (թուրքերեն՝ Ahmet Mesut Yılmaz, նոյեմբերի 6, 1947(1947-11-06), Ստամբուլ, Թուրքիա - հոկտեմբերի 30, 2020(2020-10-30), Ստամբուլ, Թուրքիա), քաղաքական գործիչ Թուրքիայում, XX դարի 90-ական թվականներին եղել է Թուրքիայի վարչապետը։

Կենսագրություն
--------------

### Ծագում

Մեսութ Յըլմազը ծնվել է Ստամբուլում։ Ծագումով համշենահայ է, սակայն իրեն համարում է թուրք։

### Կրթություն

Բարձրագույն կրթություն է ստացել Անկարայի համալսարանում, ապա ավելի ուշ նաև ավարտել է Քյոլնի համալսարանը։

### Կարիերա

1983 թվականին միացել է Տուրգուտ Օզալի Հայրենիքի կուսակցությանը (ANAP), որտեղ զբաղեցրել է կուսակցության նախագահի տեղակալի պաշտոնը։ 1983 թվականին եղել է խորհրդարանի անդամ, 1987 թվականին եղել է երկրի արտաքին գործերի նախարարը։

90-ական թվականներին դառնալով կուսակցության առաջնորդը Մեսութ Յըլմազը երեք անգամ զբաղեցրել է երկրի վարչապետի պաշտոնը, սակայն ինչպես առաջին, այնպես էլ երկրորդ պաշտոնավարումը չեն գերազանցել մի քանի ամիսը։ Առաջին անգամ նա հերթական ընտրությունների ժամանակ իր կուսակցության պարտությունից հետո ստիպված էր անցնել թոշակի։ Երկրորդ անգամ Արդար ուղի կուսակցության հետ (որի ղեկավարն էր Տանսու Չիլլերը) կառավարական կոալիցիայի ներսում առաջացած տարաձայնությունների պատճառով նա լքեց վարչապետի պաշտոնը։ Մեսութ Յըլմազի երրորդ համեմատաբար երկար պաշտոնավարումը (շուրջ մեկ ու կես տարի) եղել է հերթական կոալիցիոն կառավարության ժամանակ։ Թոշակի է անցել այն բանից հետո, երբ 1998 թվականի ավարտին Թուրքիայի խորհրդարանում կառավարությանը մեղադրեցին կոռուպցիայի մեջ և անվստահություն հայտնեցին։

Մեսութ Յըլմազը կուսակցության առաջնորդի պաշտոնում մնաց մինչև 2002 թվականի նոյեմբերի 4-ը։ 2007 թվականին նա Ռիզե քաղաքից ընտրվել է Թուրքիայի խորհրդարանի պատգամավոր, որպես անկուսակցական։

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. 1 2  Munzinger Personen (գերմ.)
3. 1 2
4. 1 2

Արտաքին հղումներ
----------------

* Месут Йылмаз в энциклопедии «Кругосвет»

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուս · Կրուգոսվետ · Մեծ նորվեգական |
|  |
| Չափորոշչային վերահսկողություն | GND: 119382369 · GTAA: 172174 · ISNI: 0000000013352970 · LCCN: n91029202 · VIAF: 13116900 · WorldCat VIAF: 13116900 |

 |
**Դորոթի Էբբոթթ** (անգլ.՝ Dorothy Abbott, դեկտեմբերի 16, 1920(1920-12-16), Կանզաս Սիթի, Միսսուրի, ԱՄՆ - դեկտեմբերի 15, 1968(1968-12-15), Լոս Անջելես, Կալիֆոռնիա, ԱՄՆ), ամերիկացի դերասանուհի։

Կենսագրություն
--------------

Դորոթի Էբբոթթը ծնվել է 1920 թվականի դեկտեմբերի 16-ին, ԱՄՆ-ի Միսսուրի նահանգի Կանզաս Սիթի քաղաքում։

Դորոթին ելույթ է ունեցել կինոյում դեռևս 1946 թվականից, խաղալով «Սայրի ծայրին» ֆիլմում որպես պարուհի։

1964 թվականին նա խաղացել է իր 54-րդ և վերջին դերը «*Թանկագին սիրտ*» ֆիլմում, որտեղ կերտել է Վերոնիկայի դերը։

1949 թվականին Դորոթին ամուսնացել է դերասան Ռուդի Դիասայի հետ (1918-2006)։ Նա մահացել է 1968 թվականի դեկտեմբերի 15-ին, ԱՄՆ-ի Կալիֆոռնիա նահանգի Լոս Անջելես քաղաքում։ Մահանալու պատճառը կապված է իր ամուսնու հետ բաժանվելուց առաջացած դեպրեսիայից, որի արդյունքում մահացել է իր ծննդյան 48-ամյակից մեկ օր առաջ։ Դորոթի Էբբոթթին հուղարկավորվել է ԱՄՆ-ի Կալիֆոռնիա նահանգի Ուայթթերե քաղաքում գտնվող «Ռոուլզ-Հիլս» անունով գերեզմանոցում։ Երբ նա չէր կարողանում աշխատանք գտնել որպես դերասանուհի, նա մոդելավորել, ապա վաճառել է անշարժ գույք։

Մահ
---

Բաժանումից դեպրեսիայի մեջ ընկած Դորոթի Էբբոթթը 1968 թվականի դեկտեմբերի 15-ին Լոս Անջելեսում ինքնասպանություն է գործում՝ 48 տարեկանը բոլորելուց մի օր առաջ Էբբոթթը հուղարկավորվել է Ռոուզ Հիլլս գերեզմանոցում՝, Ուիթթիեր, Կալիֆոռնիա։

Ծանոթագրություններ
------------------

1. ↑  The Private Life and Times of Dorothy Abbott
2. ↑  «The Private Life and Times of Dorothy Abbott». glamourgirlsofthesilverscreen.com. Վերցված է 2009 թ․ օգոստոսի 28-ին.
3. ↑  Donnelley, Paul (2005 թ․ նոյեմբերի 1). *Fade to Black: A Book of Movie Obituaries* (3 ed.). Omnibus Press. էջեր 5. ISBN 1-84449-430-6.

Արտաքին հղումներ
----------------

* Դորոթի Էբբոթթ Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Internet Movie Database · ԿինոՊոիսկ · Find A Grave |
|  |
| Չափորոշչային վերահսկողություն | BNF: 160544859 · ISNI: 000000007371657X · LCCN: no2010004004 · VIAF: 89838567 · WorldCat VIAF: 89838567 |

 |
*Վիքիպեդիայում կան հոդվածներ Պեզճյան ազգանունով այլ մարդկանց մասին։*

**Հարություն Պեզճյան Պողոսի** (Ղազևզ (Գագազ) Հարություն ամիրա ապրիլի 10, 1771(1771-04-10) - հունվարի 3, 1834(1834-01-03)), հայ հասարակական և Թուրքիայի պետական գործիչ։ Պեզճյանների ամիրայական ընտանիքից։

Կենսագրություն
--------------

Հարություն Պեզճյանը ծնվել է 1771 թվականի ապրիլի 10-ին, Օսմանյան կայսրության Ստամբուլ քաղաքում։

Ավարտել է Գում Գափուի հայոց վարժարանը (1783), զբաղվել ջուլհակությամբ, մետաքսի առևտրով (այստեղից էլ «Ղազեզ» մականունը)։ Հովհաննես Տյուզյան ամիրայի միջնորդությամբ 1807 թվականից աշխատել է թուրք, արքունի դրամահատարանում՝ որպես հսկիչ։ Եղել է սուլթան Մահմուդ 11-ի անձնական սեղանավորն ու խորհրդականը։ Կարևոր դեր է խաղացել Թուրքիայի պետական կյանքում և Կ․ Պոլսի հայկական համայնքում (ժամանակի հայ պատմագրության ներկայացուցիչները Պեզճյանի գործունեության շրջանն անվանել են «Պեզճյանի դար»)։ Պեզճյանը ջանացել է միավորել Կոստանդնուպոլիսի լուսավորական և կաթոլիկական համայնքները, վերացնել նրանց միջև տասնամյակներ շարունակվող դավանաբանական վեճերն ու ընդհարումները։ Այդ պատճառով իր դեմ է հարուցել և՝ էջմիածնի, և՝ Վատիկանի թշնամանքը։ 1820 թվականին Կ․ Պոլսում Ֆրանսիայի դեսպանի պահանջով աքսորվել է, սակայն 1821 թվականին ներման է արժանացել և նշանակվել Թուրքիայի դրամահատարանի կառավարիչ, մեծապես նպաստել երկրի ֆինանսական-հարկային սիստեմի կարգավորմանը։ 

Պեզճյանը զգալի դեր է խաղացել նաև *ենիչերիների* կորպուսը վերացնելու (1826) գործում։ Սուլթանի միջամտությամբ վերահաստատել է հայոց եկեղեցու իրավունքները Երուսաղեմում, կանխել հույն և լատին հոգևորականության ոտնձգությունները։ 

Պեզճյանի ձեռներեցությամբ ու նյութական միջոցներով կառուցվել են Կ․ Պոլսի Հայոց պատրիարքարանի նոր շենքը (1823), Մայր եկեղեցին (1829), Ս․ Փրկչի Ազգային հիվանդանոցը (1833), բացվել Բերայի օրիորդաց վարժարանը (1826), Գում Գափուի մայր դպրոցը (1828), Ս․ Առաքելոց ազգային (1830), Պողոսյան տղայոց (1832), Վարվառյան օրիորդաց (1832), Թոփ Գափուի Պեզճյան (1832) և չորսդասյա երկսեռ էյուբյան (1832) վարժարանները, հրատարակվել է Գևորգ դպիր Պալաթեցի Տեր-Հովհաննիսյանի «Բառարան պարսկերեն ըստ կարգի հայկական այբուբենից» աշխատությունը։ Մասամբ հոգացել է Հայկազյան բառարանի հրատարակության ծախսերը։ 

### Մահ

Հարություն Պեզճյանը մահացել է 1834 թվականի հունվարի 3-ին։ Թաղված է Գում Գափուի Հայոց Մայր եկեղեցու զավթում։

Տես նաև
-------

* Պեզճյան մայր վարժարան

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 224)։*  |
**Կամո Հովհաննիսյան**, հայ ֆուտբոլիստ, ով խաղում է Երևանի Փյունիկի և Հայաստանի ազգային հավաքականի կազմում։

Փյունիկ
-------

Կամո Հովհաննիսյանը ծնվել է Արտաշես և Գայանե Հովհաննիսյանների ընտանիքում։ Սկսել է գնալ ֆուտբոլի 6 տարեկանում։ Իր կարիերան սկսել է Շենգավիթ ֆուտբոլային ակումբի ակադեմիայում։ Բարելավելով իր որակները Հովհաննիսյանը կանչվեց Փյունիկ ֆուտբոլային ակումբի կողմից։ 2008 թվականին, նա խաղաց Պատանի ակումբում։
Հաջորդ մրցաշրջան Կամոն վերադարձավ Փյունիկ և խաղաց Հայաստանի Պրեմիեր Լիգայում։ 2009 թվականին նա պայմանագիր կնքեց Փյունիկի հետ։ Իր դեբյուտը Փյունիկում նշեց 2009 թվականի ապրիլի 9-ին Հայաստանի գավաթի շրջանակներում, երբ թիմը մրցում էր Կիլիկիայի հետ։ Իսկ Հայաստանի առաջնությունում նրա առաջին խաղը կայացավ 4 օր հետո և կրկին Կիլիկիայի դեմ։ Երկու խաղում էլ Փյունիկը հաղթեց։ 2011 թվականի հուլիսին Հովհաննիսյանը Չեմպիոնների լիգայում խաղաց Վիկտորիա Պլզենի դեմ, որտեղ Փյունիկը պարտվեց 4-0 հաշվով։

Միջազգային կարիերա
------------------

Կամո Հովհաննիսյանը իր առաջին խաղը Հայաստանի ֆուտբոլի ազգային հավաքականում անցկացրել է 2012 թվականի փետրվարի 28-ին, երբ հավաքականը ընկերական խաղում մրցում էր Սերբիայի հավաքականի դեմ։

Տիտղոսներ
---------

Հայաստան Փյունիկ

* Հայաստանի առաջնություն։ 2009, 2010
* Հայաստանի գավաթ։ 2009, 2010
* Հայաստանի սուպերգավաթ։ 2010
* Հայաստանի Սուպերգավաթի եզրափակչի մասնակից։ 2009

Ծանոթագրություններ
------------------

1. ↑  Առաջին խաղը
2. ↑
3. ↑  Փյունիկը պարտվեց 4-0 հաշվով

Արտաքին հղումներ
----------------

* Պրոֆիլը ՀՖՖ կայքում
* Պրոֆիլը Soccerway-ում
* footballdatabase.eu

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (խաղացող) · Պրեսբոլ · ՈւԵՖԱ · ՖԻՖԱ |

 |
**Շիրլի Բրեներ** (անգլ.՝ Shirly Brener, սեպտեմբերի 24, 1978(1978-09-24) կամ սեպտեմբերի 24, 1974(1974-09-24), Հայֆա, Իսրայել), իսրաելա-ամերիկյան դերասանուհի, կինոպրոդյուսեր, հեռուստավար, արվեստի գիտակ, գրող։

Կենսագրություն
--------------

Շիրլի Բրեները ծնվել է 1978 թվականի սեպտեմբերի 24-ին Հայֆայում (Իսրայել), մարզիկ՝ Դեննի Բրեների և դերասանուհի՝ Սմադար Բրեների ընտանիքում։

Շիրլին մեծացել է Լոս Անջելեսում (Կալիֆոռնիա, ԱՄՆ) և Լոնդոնում (Անգլիա, Մեծ Բրիտանիա)։

Կարիերա
-------

1994 թվականին Շիրլին առաջնաելույթ է ունեցել՝ «Զինված ու անմեղ» ֆիլմում խաղալով գեղեցկության թագուհու դերը։ 2009 թվականին «Ժամանակավորապես հղի» ֆիլմում խաղաց Բրիթնիի դերը։ 2011 թվականին դարձել է Beverly Hills Film Festival-ի դափնեկիր։ Ընդամենը Բրեները խաղացել է 59 ֆիլմերում և հեռուստասերիալներում։

2006 թվականից Շիրլին զբաղվում է պրոդյուսերական աշխատանքով և մինչ այժմ հեղինակել է արդեն 7 ֆիլմ։

Շիրլին հանդիսանում է նաև հեռուստավար, արվեստի գիտակ և գրող։

Անձնական կյանք
--------------

2004 թվականից Շիրլին ամուսնացած է Բրյուս Ռուբենշթեյնի հետ։ Ամուսիններն ունեն 2 աղջիկ՝ Միլա Բրեներ Ռուբենշթեյն (2005 թվականի փետրվարին ծնված) և Ջուրնի Էլ Ռուբենշթեյն (2012 թվական փետրվարի 4)

Ծանոթագրություններ
------------------

1. 1 2  Internet Movie Database — 1990.

Արտաքին հղումներ
----------------

* Официальный сайт Ширли Бренер Արխիվացված 2017-05-20 Wayback Machine
* Ширли Бренер (անգլ.) *Internet Movie Database* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
Անվան այլ կիրառումների համար տե՛ս՝ Չեզա (այլ կիրառումներ)

**Բիլգին Օզլաչկան** (թուրքերեն՝ Bilgin Özçalkan, դեկտեմբերի 31, 1976(1976-12-31), Սկյուտար, Ստամբուլի մարզ, Թուրքիա)՝ առավել հայտնի է որպես Չեզա (Ceza), թուրք ռեփեր։ Համարվում է աշխարհի ամենաարագ ռեփերը։ Ծնվել է Ստամբուլում։ Համագործակցում է գերմանական Hammer ձայնագրման ստուդիայի հետ։ Նրա քույրը՝ Ayben-ը նույնպես ռեփեր է։Ռեպ կարդալու իր արագությունը-1367 բառ 2.30 րոպեում, ինչը հավասար է 9.1 բառ վայրկյանում։

Մանկությունը և Կարիերայի սկիզբը
-------------------------------

Դեկտեմբերի 31-ին՝ Ուսկյուդարում միջին խավի ընտանիքում ծնվեց մի տղա և որոշեցին նրան տալ Բիլգին Անունը։ Փոքր ժամանակ նա շատ խույլ երեխա էր և նրա համար գոյություն ուներ միայն երաժշտությունը և սպորտը։ Բայց դրանով հանդերձ նա կարողացավ ավարտել Խայդար Փաշայի անվան Արդյունաբերական Ճեմարանը։ Նա դարձավ էլեկտրո վարպետ։ Շաբաթվա 6 օրը աշխատում էր, իսկ 7-րդ օրը մտածում էր երաժշտության մասին։ 1995 թվականին վերջնականորեն որոշեց դառնալ ռեպեր։ Նա իր ընկերներից վերցնում էր ռեպի սկավառակներ, որոնք ոգեշնչում էին նրան, որպեսզի նա ստեղծի իր սեփական երգերը։ Կադիկում նա հանդիպում է ռեփեր-պրոդյուսեր Dr. Fuchs-ի հետ։ Նրանք ստեղծում են «Nefret» (ատելություն) խումբը։ Ակումբներում երկարատև ելույթներից հետո Չեզա-ն պայմանագիր կնքեց գերմանական «Hammer Music» ձայնագրման ստուդիայի հետ։ Նրանց առաջին ալբոմը «Meclis-i ala Istanbul» վիրուսի նման տարածվեց երիտասարդության մեջ։ Այն բանից հետո, երբ Դոկտոր Ֆուքսը տեղափոխվեց բանակ, Չեզա-ն որոշեց սկսել իր կարիերան։ Հենց որ դուրս եկավ «Med Cezir» ալբոմը՝ Բիլգինին սկսեցին ճանաչել փողոցում և անգամ առաջարկում էին ելույթ ունենալ տարբեր համերգներում։ Բայց դրանով հանդերձ նա շարունակում էր աշխատել որպես էլեկտրիկ։ Շատերը նրան ասում էին. «Դու արդեն աշխատանք ունես քեզ պետք չէ ռեպը»։ Բայց նա ոչ մեկին չէր լսում։
Այսպիսով բոլոր ալբոմները, գովազդները, տեղական, արտասահմանյան փառատոները և խոշոր համերգներ դարձրեց նրան սիրված։ Նրան կարելի է անվանել աստղ, ռեպաստղ, բայց նա չի ընդունում այս մակդիրները և շարունակում է իրեն համեստ պահել։ Չեզայի հետ շփվելով դու հասկանում ես, որ նա Ամերիկացի ռեպերների նման չէ՝ որոնք ստեղծագործում են հանուն փողի և պատվի, այլ հանուն ընտանիքի, ընկերների և իհարկե քրոջ՝ Այբենի համար։

2006
----

Լույս է տեսել իր առաջին սինգլը «Feyz Al»: 2006 թվականի Սեպտեմբերի 5-ին լույս է տեսնում իր 6-րդ ալբոմը՝ «Yerli Plaka», որտեղ նրա հետ հանդես էր գալիս նաև մի Ամերիկացի ռեպեր Կանզաս Սիթիից՝ Tech N9ne: Ինչպես տեսանյութը, այնպես էլ ալբոմը ձայնագրված էր Գերմանիայում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
**Ջոան Դրյու** (անգլ.՝ Joanne Dru, հունվարի 31, 1922(1922-01-31), Logan, Արևմտյան Վիրջինիա, ԱՄՆ - սեպտեմբերի 10, 1996(1996-09-10), Լոս Անջելես, ԱՄՆ), ամերիկյան դերասանուհի։

Կենսագրություն
--------------

Ջոան Լետիշա ԼաԿոկ (անգլ.՝ Joan Letitia LaCock) ծնվել է 1922 թվականի հունվարի 31-ին Արևմտյան Վիրջինիայի Լոգան քաղաքում։ 1940 թվականին, 18 տարեկանում, նա տեղափոխվել է Նյու-Յորք, որտեղ սկսել է աշխատել որպես մոդել։ Բեմահարթակում նրան նկատել է Էլ Ջոլսոնը և հրավիրել իր բրոդվեյան շոուներից մեկին:Հոլիվուդ տեղափոխվելուց հետո նա շարունակել է իր կարիերան թատրոնում, իսկ շուտով նրան նկատում է տաղանդների հետախույզներից մեկը, և 1946 թվականին Ջոան Դրյուն նշել է իր նորամուտը կինոյում։

Հաջորդ տարիներին Ջոան Դրյուն շատ է նկարահանվել կինոյում և հեռուստատեսությունում։ Իր ֆիլմերից շատերը նա խաղացել է վեսթերններում, որոնց թվում են «Կարմիր գետը» (1948), «Նա դեղին ժապավեն էր կրում» (1949), «Ֆուրգոն փախցնողը» (1950), «Վրեժի հովիտը» (1951), «Վայրի և անմեղ» (1959) և այլն։ Նա նաև խաղացել է այնպիսի հայտնի ֆիլմերում, ինչպիսիք են «Թագավորի ողջ թիկնազորը» (1949) և «771 Օուշեն դրայվը» (1950)։ 1960-ականների սկզբից մինչև 1980-ականների իր կարիերայի ավարտը, երբ նա խաղացել է իր վերջին դերը «Սուպերոստիկանություն» (1980) ֆիլմում, Դրյուն հիմնականում նկարահանվել է հեռուստատեսությունում։

Դերասանուհին չորս անգամ ամուսնացել է։ Առաջին ամուսնուց՝ Դիկ Հեմսից, նա ունեցավ երեք երեխա ' Ռիչարդ Ռալֆ Հեյմսը (Richard Ralph Haymes) 1942 թ. Հելեն Ջոան Հեյմսը (Helen Joanna Hayme) 1944 թ. և Բարբարա Նաջենտ Հեյմսը (Barbara Nugent Haymes) 1947 թ.: Նրա երկրորդ ամուսինը 1949 թվականից մինչև 1957 թվականը դերասան Ջոն Այրլենդն էր։ Ջոան Դրյուն մահացել է լիմֆադեմայից 1996 թվականի սեպտեմբերի 10-ին ՝ 74 տարեկան հասակում։ Կինոարվեստում ունեցած ավանդի համար նա արժանացել է Հոլիվուդի Փառքի ծառուղում գտնվող աստղի։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Roglo — 1997. — ed. size: 9000000
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  Согласно переписи 1930 года в США

Արտաքին հղումներ
----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Broadway Database · Internet Movie Database · ԿինոՊոիսկ · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 6070906 · BNE: XX1062146 · BNF: 139399650 · CONOR: 25539427 · GND: 137301758 · ISNI: 0000000063029178 · LCCN: n86138441 · NKC: xx0156768 · SUDOC: 058597514 · VIAF: 81511289 · WorldCat VIAF: 81511289 |

 |

 |
**Միհրան Տամատյան** (1863, Կոստանդնուպոլիս, Օսմանյան կայսրություն - 1945, Կահիրե, Եգիպտոս), հայ հասարակական-քաղաքական գործիչ, գրող, մանկավարժ։

Կենսագրություն
--------------

Սկզբնական կրթությունը ստացել է ծննդավայրում, ավարտել է Վենետիկի Մուրատ-Ռափայելյան վարժարանը։ Եղել է ուսուցիչ Կոստանդնուպոլսում, Ադանայում, Մուշում և հայկական դպրոցների տեսուչ՝ Տուրուբերանում ու Վասպուրականում։ 1890 թվականին Գում Գափուի ցույցին մասնակցելու համար հալածվել է և Պոլսից տեղափոխվել Աթենք։ 1891 թվականին վերադարձել է Սասուն և տեղի հայերին նախապատրաստել ինքնապաշտպանության։ 1893 թվականին ձերբակալվել է և մեկ տարի բանտարկվել Պոլսում։

1897 թվականին հեռացել է հնչակյան կուսակցությունից, հետագայում մասնակցել սահմանադրական ռամկավար կուսակցության ստեղծմանը։ Որպես Կիլիկիայի լիազոր ներկայացուցիչ ընդգրկվել է Պողոս Նուբարի գլխավորած ազգային պատվիրակության կազմում։ Փորձել է Կիլիկիայում ստեղծել հայկական ինքնավար պետություն։

1920 թվականի օգոստոսի 4-ին Ադանայում ազգային գերագույն խորհուրդը, Տամատյանի նախագահությամբ, հռչակվել է անկախ հանրապետություն՝ Ինքնավար Հայաստան Ֆրանսիայի հովանավորության ներքո։ Սակայն անգլո-ֆրանսիական հակասությունների սրման պայմաններում դեպի Թուրքիա հակված ֆրանսիական զինվորական իշխանությունները ցրում են Տամատյանի գլխավորած կառավարությունը։

Զբաղվել է նաև գրական գործունեությամբ. գրել է բանաստեղծություններ, կատարել թարգմանություններ։

Ծանոթագրություններ
------------------

* Տեքստեր Վիքիդարանում

1. 1 2  Faceted Application of Subject Terminology
2. 1 2  Հայաստանի գրադարանների համահավաք գրացուցակ

Գրականություն
-------------

* Տէփոյեան Պ. «Միհրան Տամատյան (1863-1945)», Գահիրէ, 1956։
* Չելեպեան Անդրանիկ «Յեղափոխական դէմքեր», Միշիկըն, 1991, 464 էջ, 2-րդ հրտ. Սաութֆիլդ, 1994, էջ 13–78:

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *«Հայկական հարց» հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ |
|  |
| Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | ՀԳՀԳ: 16423 · GND: 1018326510 · ISNI: 0000000045208084 · LCCN: n2001057253 · VIAF: 4278898 · WorldCat VIAF: 4278898 |

 |
**Մնդոյանց Աշոտ Աշոտի** (դեկտեմբերի 28 1909 (հունվարի 10 1910), Բաթում, Ռուսական կայսրություն - սեպտեմբերի 29, 1966(1966-09-29), Մոսկվա, ԽՍՀՄ), հայ խորհրդային ճարտարապետ։

Կենսագրություն
--------------

Ավարտել է Օդեսայի կոմունալ և քաղաքացիական շինարարության ինստիտուտը (1932)։ 1932-1935 թվականներին աշխատել է Բաթումում (1934-1935 թվականներին՝ քաղաքի գլխավոր ճարտարապետ)։ 1935 թվականին փոխադրվել է Մոսկվա։ Երկար տարիներ աշխատակցել է Ա․ Շչուսևին։ 1960 թվականից ղեկավարել է Մոսկվայի ճարտարապետական-հատակագծային խոշոր արվեստանոցներից մեկը։ Գործերից են Մոսկվայում՝ բարձրաբերձ բնակելի տուն Ապստամբության հրապարակում (1950-1954, նախագիծը արժանացել է ԽՍՀՄ պետական մրցանակի, 1949), Կրեմլի Համագումարների պալատը (1959-1961, լենինյան մրցանակ, 1962), Կալինինի պողոտայի կառուցապատումը (1964-1969)՝ Տնտեսական փոխօգնության խորհրդի շենքերի համալիրով (1969), «Հոկտեմբեր» կինոթատրոնով (1967), խանութներով ու ռեստորաններով, առողջարանային համալիր Պիցունդայում (1962-1967), ԽՍՀՄ տաղավարը Մոնրեալի համաշխարհային ցուցահանդեսում (1965-1967, բոլորն էլ՝ ճարտարապետ Մ․ Պոսոխինի և ուրիշների հետ)։

Պարգևներ
--------

Պարգևատրվել է Աշխատանքային կարմիր դրոշի և «Պատվո նշան» 2 շքանշաններով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8  Мндоянц Ашот Ашотович // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 653)։*  |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |
|  |
| Չափորոշչային վերահսկողություն | GND: 119507854 · SUDOC: 255806256 · VIAF: 125401058 · ULAN: 500248724 · WorldCat VIAF: 125401058 |

 |
**Էնն Մորգան Գիլբերտ** (անգլ.՝ Ann Morgan Guilbertհոկտեմբերի 16, 1928(1928-10-16), Մինեապոլիս, Մինեսոտա, ԱՄՆ - հունիսի 14, 2016(2016-06-14)[…], Լոս Անջելես, Կալիֆոռնիա, ԱՄՆ), ամերիկացի դերասանուհի, առավել հայտնի է հեռուստատեսային կատակերգություններում երկրորդ պլանի դերերի շնորհիվ։

Դերասանուհի Հալի Թոդի մայրը։

Կենսագրություն
--------------

Ծնվել է Մինեապոլիսում՝ Մինեսոտայում։ 1946 թվականին, ավագ դպրոցն ավարտելուց հետո, նա ընդունվել է Սթենֆորդի համալսարան։ Նա միաժամանակ ելույթ է ունեցել թատերական բեմում, իսկ 1950-ական թվականներին տեղափոխվել է Բրոդվեյ։ Այդ ժամանակից ի վեր նա իր կարիերան շարունակել է հեռուստատեսությունում, որտեղ ընդհանուր առմամբ խաղացել է կիսատ-պռատ դերեր։

Գիլբերտը մեծագույն համբավ է ձեռք բերել «Դիկ Վանա Դայկի շոուի» հիպերակտիվ հարևանուհու դերերի շնորհիվ (1961-1966) և «Դայակը» ֆիլմում՝ որպես ծխող տատիկ (1993-1999)։ Նա նաև նկարահանվել է մի քանի ոչ երկար ժամանակ գոյություն ունեցող սիթքոմներում, իսկ կարիերայում իր միակ գլխավոր դերը խաղացել է սիթքոմում՝ «Ֆանելիի տղաները» (1990-91)։ Գիլբերտը նաև հյուրընկալվել է «Կենսուրախ ընկերություն»-ում, «Նա գրել է սպանությունը»-ում, «Դատարկ բույն»-ում, «Սայնֆելդ»-ում, «Օրենք ու կարգ։ Հատուկ կորպուս»-ում և «Ամերիկյան ընտանիք»-ում։ Նա երկրորդական դերեր է ունեցել «Սուսերամարտիկների ուղեկալ» և «Ծերությունը ուրախություն չէ» ֆիլմերում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  Internet Broadway Database — 2000.
2. 1 2  Encyclopædia Britannica
3. 1 2
4. 1 2
5. ↑  Denise Petski (15 июня 2016). «Ann Morgan Guilbert Dies: 'Dick Van Dyke Show' & 'The Nanny' Actress Was 87». Deadline.com. Վերցված է 2016 թ․ հունիսի 16-ին.
6. 1 2 3  «Ann Morgan Guilbert Biography». *Turner Classic Movies*. Վերցված է 2014 թ․ հոկտեմբերի 31-ին.
7. ↑  «TV Review: 'Getting On'». *Variety*. 21 ноября 2013. Վերցված է 2014 թ․ հոկտեմբերի 31-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Broadway Database · Internet Movie Database · ԿինոՊոիսկ · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1207187887 · LCCN: no2012145623 · VIAF: 280474640 · WorldCat VIAF: 280474640 |

 |
**Ջենի Ֆրենսիս** (անգլ.՝ *Genie Francis*, մայիսի 26, 1962(1962-05-26), Էնգլվուդ, Բերգեն շրջան, Նյու Ջերսի, ԱՄՆ), ամերիկյան հեռուստատեսային դերասանուհի։ Առավել հայտնի է օճառային օպերաներում կատարած դերերով։

Կենսագրություն
--------------

Ջենի Ֆրենսիսը ծնվել է 1962 թվականի մայիսի 26 - ին ԱՄՆ - ի Նյու Ջերսի նահանգի Էնգլբուդ քաղաքում։ Նրա հայրը՝ ծագումով անգլիացի, կանադացի դերասան Իվոր Ֆրանսիսը մահացել է 1986 թվականին։

Ֆրենսիսը առավել հայտնի է իր Լաուրա Սպենսերի դերով «Գլխավոր հոսպիտալ» օճառային օպերայում կատարած դերով, որը խաղացել է երեք տասնամյակ՝ սկսած 1976 թ. - ից։ 2007 թվականին նա ստացել է *«Էմմի» ցերեկային մրցանակը* լավագույն երկրորդական կին դերի համար «Գլխավոր հոսպիտալ» օճառային օպերայում։ Ֆրենսիսը մի քանի անգան հեռացել և վերադարձել է «Գլխավոր հոսպիտալ»։ 1983 թվականին՝ իր կարիերայի գագաթնակետին նա առաջին անգամ հեռավավ շոուից, որպեսզի կարիերա սկսի փրայմ-թայմում և ստացավ գլխավոր դեր «Մերկ բուրմունք» հեռուստասերիալում, որը փակվեց առաջին եթերաշրջանի ավարտից հետո։ Հետո նկարահանվել է «Հյուսիս և Հարավի» երեք մասերում, ինչպես նաև հյուր է եղել «Հյուրանոց», «Նա սպանություն է գրել» և «Ռոզեաննա» սերիալներում։

1988 թվականից ամուսնացած է դերասան Ջոնաթան Ֆրեյկսի հետ և ունի երկու երեխա։

Ֆիլմագրություն
--------------

* 1976-1982 թթ. 1983 -1984 թթ. 1993-2002 թթ. 2006 թ. 2008 թ. 2013 թ. — Գլխավոր հոսպիտալ / *General Hospital*
* 1983 թ. — Մերկ բուրմունք / *Bare Essence*
* 1985 թ. — Հյուսիս և Հարավ / *North and South*
* 1986 թ. — Հյուսիս և Հարավ 2 / *North and South, Book II*
* 1987-1989 թթ. — Մեր կյանքի օրերը / *Days of Our Lives*
* 1990 - 1992 թթ. — Իմ բոլոր երեխանները / *All My Children*
* 1994 թ. — Հյուսիս և Հարավ 3 / *Heaven & Hell: North & South, Book III*
* 1995 թ. — Մթնշաղային սարսափ / *Terror in the Shadows*
* 2004 թ. — Փոթորկի կանխագուշակները / *Thunderbirds*
* 2011-2012 թթ. — Երիտասարդ և համարձակ / *The Young and the Restless*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑
3. 1 2
4. ↑
**Վերակրուս**, Ռոբերտ Օլդրիչի վեստերն ժանրի ֆիլմը, նկարանահանված 1984 թվականին։ Ֆիլմի գործողությունները կատարվում են 1860-ական թվականների Ֆրանս-Մեքսիկական պատերազմի ֆոնին։ Գերի Կուպերը և Բերտ Լանկաստերը խաղում են անբարո տեսակի մարդկանց դեր, որոնց քիչ բան է հետաքրքրում, բացի սեփական շահից։ Երկրորդ պլանի դերում հանդես է եկել իսպանիացի դերասանուհի Սառա Մոնտելը։

Սյուժե
------

Ամերիկայի քաղաքացիական պատերազմի ավարտից հետո գնդապետ Տրեյնը հայտնի հարավցի հրամանատար Պիեռ Գուստավ Բորեգարի բանակից հաջողություն փնտրելու ակնկալիքով ուղևորվում է Մեքսիկա, որտեղ նույնպես մոլեգնում էր քաղաքացիական պատերազմ։ Վետերանի ուղիները հատվում են Ջո Էրինոմի և իր փորձանք հրոսակախմբի հետ, որը սարսափ է տարածում այդ շրջապատում։ Մեքսիկայի Մաքսիմիլիան կայսրը Չապուլտեպեկ ամրոցում ընդունելության ժամանակ Տրեյնին և Էրինին առաջարկում է կլորիկ գումարի դիմաց շրջանցել ապստամբության տարածքը և ուղեկցել իր սիրուհուն Վերակրուս նավահանգիստ։ Ճանապարհի կեսից Էրին և Տրեյնը հասկանում են, որ ծածկակառքը ավելի արժեքավոր բեռ է տանում, քան ֆրանսիացի պչրուհին` աստղաբաշխական ոսկյա դրամներ, որոնք այդ ժամանակ արժեին երեք միլիոն դոլար...

Կարծիքներ ֆիլմի մասին
---------------------

Օլդրիչի ֆիմն ունեցել է վարձույթի զարմանալի հաջողություն։ Տոմսերի վաճառքը կազմել 5 մլն դոլար, սակայն Հեյսի օրենսգրքի քնադատները և կողմնակիցները անարգեցին Օլդրիչին՝ դերասանների անբարոյականության մեջ, որոնք մտածում էին միայն իրենց մասին և բազմիցս դավաճանում միմյանց։ Ցինիզմի այս խառնուրդը անհոգ հումորով և անզուսպ պայթյուններով ճանապարհ է հարթել («Հրաշալի յոթնյակը» և «Վայրի ավազակախումբը») վեստերների նոր սերնդի համար, ներառյալ «Սպագետտի-վեսթերն» ժանրի հիմնադիր Սերջիո Լեոնեիի։

|  |  |  |
| --- | --- | --- |
|  | Իր զգալի մասով հանպատրաստից սցենարը նախագծված է որպես դրվագների շղթա։ Սյուժեն զարգանում է բռնցքամարտի մրցախաղի տեմպով` էկրանից ոչ մի վայրկյանով չես կտրվի։ Խաբեբայապատումը անվերջ է։- Մ. Տրոֆիմենկով |  |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2 3 4 5 6
3. 1 2 3
4. 1 2 3 4 5 6 7 8 9 10 11 12
5. ↑  Vera Cruz Review. Movie Reviews - Film - Time Out London
6. ↑  Vera Cruz (1954) - Review - AllMovie
7. ↑  Ъ-Weekend - DVD с Михаилом Трофименковым

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**Հարրի Բեյթս** (անգլ․ Harry Bates, ամբողջական անունը՝ Հիրամ Գիլմոր Բեյթս Երրորդ, անգլ.՝ Hiram Gilmore Bates III, հոկտեմբերի 9, 1900(1900-10-09), Փիթսբուրգ, Փենսիլվանիա, ԱՄՆ - 1981[…], Նյու Յորք, Նյու Յորք, ԱՄՆ), ամերիկացի խմբագիր և գրող, ամերիկյան գիտական ֆանտաստիկայի նշանավոր ներկայացուցիչ։

Կենսագրություն
--------------

Ծնվել է 1900 թվականի հոկտեմբերի 9-ին՝ Փենսիլվանիա նահանգի Փիթսբուրգ քաղաքում։ Ավարտել է Փենսիլվանիայի համալսարանի Ալլեգենի Քոլեջը, սակայն վկայական չի ստացել։ Աշխատել է որպես ժամագործ, թերթի թղթակից, կինոօպերատոր։

1929 թվականի վերջին՝ Clayton Magazines ընկերության սեփականատեր Ուիլյամ Քլեյթոնը առաջարկեց նրան թողարկել նոր ամսագրի նախագիծ՝ ձգտելով պարզ խնայողության․ բոլոր գունավոր կազմերը տպվում էին մի թղթի վրա, և դեռ ազատ տեղեր էլ մնում էին։ Դա նրանց թույլ տվեց թողարկել ևս մի պարբերական՝ առանց մի ցենտ անգամ ծախսելու կազմի գունավոր տպագրության վրա։ Հարրի Բեյթսը առաջարկեց ստեղծել ֆանտաստիկայի ամսագիր և դարձավ նրա խմբագիրը։

Բեյթսը առաջարկեց ամսագիրն անվանել «Astounding Stories of Super Science»։ Նա սխեմայի հիմք ընտրեց մրցույթում հաջողության հասած «Amazing Stories» ամսագիրը, բայց հաշվի առնելով ընթերցողների լսարանը, կատարեց մեծ շրջադարձ դեպի իրենց ամսագիրը։ Բեյթսը նաև անպիտան համարեց գիտական հատվածը, որը սկզբունքորեն կարևոր էր «Amazing Stories»-ի հիմնադրի համար։ Բեյթսը այն փոխարինեց գերգիտության, որը ազատում էր հեղինակներին ամեն սցենարային շրջապտույտ մանրամասն ներկայացնելուց։ Արդյունքում այդ ամսագրի առաջին համարը, որը հրատարակվեց 1930 թվականի հունվարին, միանգամից դարձավ ֆանտաստիկայի մամուլում առաջատարը։

Հրատարակչության հաջողությունը հնարավորություն տվեց Բեյթսին իր խմբագրման տակ թողարկել «Strange Tales» սարսափների և ֆենտեզիի զուգահեռ ամսագիրը (1931-1933)։

«Astounding» խմբագրությունում ևս նա հրապարակեց իր ստեղծագործությունները, որոնք հիմնականում գրվում էին այն նպատակով, որ նրա օրինակով ցույց տան հեղինակներին, թե ինչ տեսակի ֆանտաստիկա է հարկավոր ամսագրերին։ Ընթերցողների շրջանում բավական մեծ հանրաճանաչություն ստացավ պատմությունների շարքը Հոկ Քարսի («Hawk Carse») մասին, որը հանդես էր գալիս «Էնթոնի Գիլմոր» կեղծանվամբ։

Այն բանից հետո, երբ 1933 թվականին «Clayton Magazines»-ը սնանկացավ, և «Astounding»-ը վաճառվեց Street and Smith ընկերությանը, Հարրի Բեյթսը խմբագրողի աթոռը թողեց, սակայն շարունակաբար հրապարակել է ֆանտաստիկ պատմվածքներ իր անվան տակ և «Ա․ Ռ․ Հոլմս» կեղծանունով։ Պատմության մեջ բավական կարևոր հետք թողեց իր պատմություններից «Հրաժեշտ տիրակալի հետ» («Farewell to the Master», 1940), որի մոտիվներով 1951 թվականին նկարահանվեց հանրահայտ ֆանտաստիկ ֆիլմ «Օրը, երբ Երկիրը կանգ առավ» (The Day the Earth Stood Still);

1950-1960-ական թվականներին Հարրի Բեյթսը աշխատել է կինոստուդիայում՝ որպես օգնական։ Մահացել է 1981 թվականին՝ աղքատության մեջ։

Ծանոթագրություններ
------------------

1. 1 2  Internet Speculative Fiction Database — 1995.
2. 1 2  Vegetti Catalog of Fantastic Literature (իտալ.)
3. 1 2  Միջազգային տիպօրինակ անունների նույնացուցիչ — 2012.
4. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. 1 2  **(not translated to mul)** Գուտենբերգ նախագիծ(բազմ․) — Project Gutenberg Literary Archive Foundation, 1971.
6. 1 2 3 4 5 6  Չեխիայի ազգային գրադարանի կատալոգ
**Լոիս Համիլտոն** (անգլ.՝ Lois Hamilton, հոկտեմբերի 14, 1952(1952-10-14) կամ հոկտեմբերի 14, 1943(1943-10-14), Ֆիլադելֆիա, Փենսիլվանիա, ԱՄՆ - դեկտեմբերի 23, 1999(1999-12-23), Ռիո դե Ժանեյրո, Բրազիլիա), ամերիկացի դերասանուհի, մոդել, նկարչուհի, քանդակագործ, գրող, օդաչու։

Կենսագրություն
--------------

Սովորել է Ֆլորենցիայի համալսարանում, որտեղ ստացել է հոգեբանի և նկարչի որակավորում, այնուհետև ուսումը շարունակել է Ֆլորիդա քաղաքի Թեմփլի համալսարանում։

### Կարիրա

1970-ական թվականների սկզբին նա իր գործունեությունը սկսել է գովազդի բնագավառում․ աշխատել է «Ford Models» մոդելային գործակալությունում և որպես ֆոտոմոդել լուսանկարվել «Cosmopolitan», «Fortune», «Mademoiselle», «Vogue Italia», «Prevue», «Neue Revue Illustrierte», «Newsweek», «Paris Match», «Hello», «Redbook», «Ladies' Home Journal», «Glamour», «Time» և այլ ամսագրերի համար։ Լոիսը աշխատել է նաև գովազդային ընկերությունների հետ և նկարանահանվել ավելի քան 150 գովազդում։

1972 թվականի սկզբին նա տեղափոխվել է Հոլիվուդ, որտեղ սկսել է նկարահանվել ֆիլմերում։ 1972 թվականին Լոիսը առաջին անգամ նկարահանվել է ֆիլմում, որտեղ նա մարմնավորել է ոչ հայտնի դեր՝ սրճարանի աղջկա։ Վերջին ֆիլմը, որտեղ նկարահանվել նա եղել է «Բոբի գիշերային ելքը» ֆիլմը։ Այս ֆիլմում Լոիսը խաղացել է Բոբի խորթ մոր դերը։ Ֆիլմը վարձույթի է դուրս եկել Լոիսի մահից 5 տարի անց։ Ընդհանուր հաշվով նա նկարահանվել է 23 ֆիլմում։

Լոիսը եղել է պրոֆեսիոնալ օդաչու։ Ընդհանուր առմամբ նա ավելի քան 600 ժամ թռիչք է կատարել և ստացել բարձրագույն պիլոտաժի կոչում։ Համիլթոնը նաև փորձառու նկարիչ, քանդակագործ ու գրող էր։

### Անձնական կյանք, ավտովթար, մահ

Լոիսը ամուսնացած է եղել Չարլզ Քնեպոմի հետ։

1999 թվականին Լուիսը ենթարկվել է ավտովթարի, ինչից հետո նրա ֆիզիկահոգեբանական վիճակը լուրջ վատթարացել է։ Նույն թվականի դեկտեմբերի 23-ին նա փակվել է Ռիո դե Ժանեյրոյի «Sheraton» հյուրանոցի իր համարում, ընդունել բարձր չափաբաժնի քնաբեր դեղեր, ինչն էլ հանգեցրել է մահվան։ Նա հուղարկավորվել է Բըրբանք քաղաքի «Valhalla Memorial Park Cemetery» գերեզմանատանը։

Ծանոթագրություններ
------------------

1. 1 2  Internet Movie Database — 1990.
2. ↑  «Лоис Хэмилтон - фильмография, все фильмы, фото, публикации». *www.film.ru*. Վերցված է 2019 թ․ հուլիսի 15-ին.
3. ↑  Skin (2004 թ․ դեկտեմբերի 9). *Mr. Skin's Skincyclopedia: The A-to-Z Guide to Finding Your Favorite Actresses Naked* (անգլերեն). Macmillan. ISBN 9780312331443.
4. ↑  *Bob's Night Out*, Վերցված է 2019 թ․ հուլիսի 15-ին
5. ↑  Lois Hamilton — Biography

Արտաքին հղումներ
----------------

* Լոիս Համիլտոն Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave |

 |
**Ջեյմս Թուրբեր** (անգլ.՝ James Grover Thurber, դեկտեմբերի 8, 1894(1894-12-08), Կոլումբուս, Օհայո - նոյեմբերի 2, 1961(1961-11-02)[…], Նյու Յորք, Նյու Յորք), ամերիկացի երգիծական կոմիքսների նկարիչ, գրող և հումորիստ, որը երկար ժամանակ աշխատել է *The New Yorker* ամսագրում։ Նա համարվել է իր ժամանակի Միացյալ Նահանգների ամենահայտնի երգիծական արտիստներից մեկը, որը ծաղրել է հասարակության տարբեր արատները։

Կենսագրություն
--------------

Ծնվել է ձկնորս Չարլզ Թուրբերի և Մերի Ագնեսի ընտանիքում։ Ծնողները մեծ ազդեցություն են ունեցել նրա վրա։ Նա մորն անվանել է բնածին դերասանուհի և կատակերգու։ Նրա հայրը «փոքր» քաղաքական գործիչ է եղել և ցանկացել է դառնալ իրավաբան։ Արդյունքում նա դարձել է Ջեյմսի որոշ պատմվածքների նախատիպը։

Եղբոր հասցրած վնասվածքի հետևանքով փոքր տարիքում Թուրբերը կորցրել է մեկ աչքը և կյանքի ընթացքում աստիճանաբար կուրացել է։

1913-1918 թվականներին սովորել է Օհայոյի համալսարանում, սակայն տեսողության հետ կապված խնդիրների պատճառով չի ավարտել այն։ 1918-1920 թվականներին՝ Առաջին համաշխարհային պատերազմի ավարտից հետո, Թուրբերը Պետդեպարտամենտի համար աշխատել է որպես գաղտնագրող- քարտուղար, սկզբում՝ Վաշինգտոնում, այնուհետև՝ Փարիզի ամերիկյան դեսպանատանը (Ֆրանսիա)։ Դրանից հետո Թուրբերը վերադարձել է Կոլումբուս (Օհայո), որտեղ 1921-1924 թվականներին աշխատել է որպես *Columbus Dispatch*-ի թղթակից։ Այդ ընթացքում նա գրել է գրքերի, ֆիլմերի և պիեսների ակնարկներ «Հավատամքներ և հուշանվերներ» կոչվող շաբաթական սյունակում, որի անվանումը հետագայում տրվել է իր ստեղծագործությունների հետմահու ժողովածուին։ Նա նաև գրել է *Chicago Tribune*-ի և այլ թերթերի համար։

1925 թվականին նա տեղափոխվել է Գրինվիչ Վիլիջ՝ աշխատանքի անցնելով որպես *New York Evening Post* թերթի թղթակից, իսկ 1927 թվականին աշխատանքի է ընդունվել *The New Yorker* թերթում։ 1930-1950 թվականներին Թուրբերը հումորային կոմիքսներ է նկարել այս թերթի համար։

Բացի նկարներից, նա նաև մեծ թվով վեպերի, պատմվածքների և առակների հեղինակ է։ Նրա ամենահայտնի գրական ստեղծագործություններից է՝ «Ուոլթեր Միտիի գաղտնի կյանքը»։

Թուրբերը մահացել է թոքաբորբից և ինսուլտի հետևանքներից։

Ստեղծագործություններ
--------------------

* Դ․ Թուրբեր, White Alvin Brook. Հեքիաթներ և առակներ. Թարգմանություն անգլերենից։ SPB 1994. 608 էջ.
* Դ․ Թուրբեր, Սպիտակ եղնիկ. Հեքիաթ երեխաների և մեծերի համար.
* 20-րդ դարի ամերիկյան գրական հեքիաթ. ԱՄՆ գրականության գրադարան.

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8 9 10
2. 1 2  Library of Congress Authorities — Library of Congress.
3. 1 2  Carnegie Hall linked open data — 2017.
4. 1 2  Encyclopædia Britannica
5. 1 2  Internet Broadway Database — 2000.
6. 1 2  Internet Speculative Fiction Database — 1995.
7. ↑  Ժամանակակից արվեստի թանգարանի առցանց հավաքածու
8. 1 2  *Pas L. v.* Genealogics — 2003.
9. ↑  «The Modern Fable: James Thurber’s Social Criticisms Արխիվացված 2016-02-02 Wayback Machine» by Ruth A. Maharg, *Children's Literature Association Quarterly*, Volume 9, Number 2, Summer 1984 pp. 72-73.

Արտաքին հղումներ
----------------

* Ջեյմս Թուրբերի պաշտոնական կայքը
**Կոնստանտինոս Խարամլաբիդիս** (հուն.՝ Κώστας Χαραλαμπίδης, հուլիսի 25, 1981(1981-07-25)[…], Նիկոսիա, Կիպրոս), կիպրոսցի ֆուտբոլիստ, կիսապաշտպան։ Հանդես է գալիս «ԱԵկ»-ի և Կիպրոսի ազգային հավաքականի կազմում։

Ակումբային կարիերա
------------------

Կոնստանտինոսը սկսել է իր ֆուտբոլային կարիերան «*ԱՊՕԷԼ*»-ի կազմում։ Թիմի հիմնական կազմում հանդես է եկել 1997-2004 թվականների ընթացքում։ Մասնակցել է 101 հանդիպման՝ դառնալով 25 գոլի հեղինակ։

2004 թվականին Կոնստանտինոսը տեղափոխվել է հունական «Պանաթինաիկոս»։ Թիմի կամզում անցկացրել է 3 մրցաշրջան և դարձել 1 գոլի հեղինակ։

2006 թվականին Խարամլաբիդիսը վարձակալական հիմուքներով հանդես է եկել «ՊԱՕԿ»-ի կազմում։

2007/08 մրցաշրջանը Կոնստանտինոս Խարամլաբիդիսը անցկացրել է գերմանական «*Կառլ Ցեյս*»-ի կազմում»։

2008 թվականին Կոնստանտինոսը վերադարձել է հարազատ «*ԱՊՕԷԼ*»։ Նա թիմի հետ կնքել է 4-ամյա պայմանագիր։ Թիմի կազմում մասնակցել է 2009/10 մրցաշրջանի Չեմպիոնների լիգայի բոլոր հանդիպումներին։

2016 թվականի հունիսի 1-ին Կոնստանտինոս Խարամլաբիդիսը պայմանագիր է կնքել «*ԱԵԿ*»-ի հետ։

Միջազգային կարիերա
------------------

Կոնստանտինոս Խարամլաբիդիսը 2003 թվականից հանդես է գալիս Կիպրոսի ազգային հավաքականի կազմում։

Ձեռքբերումներ
-------------

* Կիպրոսի չեմպիոն - 2001/02, 2003/04, 2008/09, 2010/11, 2012/13, 2013/14, 2014/15, 2015/16
* Կիպրոսի գավաթակիր - 2007/08, 2013/14, 2014/15
* Կիպրոսի սուպերգավաթակիր - 2002, 2004, 2008, 2009, 2011, 2013

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Υπέγραψε ο Κωνσταντίνος Χαραλαμπίδης» (Greek). aek.com.cy. Արխիվացված է օրիգինալից 2016 թ․ օգոստոսի 30-ին. Վերցված է 2016 թ․ հունիսի 1-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Վիճակագրութունը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ |

 |